-Brav, morlaer bihan ! Kuzhet mat ’peus da deñzor.
Den ne oar e pelec’h emañ douaret bremañ… Na te zoken !
Peus ket graet kartenn ebet ?
Eüruzamant ’m eus gwelet ac’hanout o kuzhat da deñzor,
etre ar wezenn-gokoz hag ar graoñenn-gokoz, du-hont…
Pas ken tost ouzh ar graoñenn-gokoz.
Ur c’hammed c’hoazh etrezek ar wezenn-gokoz... Tost-tre emaout…
Deuet eo ganit, morlaer bihan !
Ret eo kavout un toull-kuzh gwelloc’h ha lakaat merkoù resis
war ur gartenn evit en em lec’hiañ.
Setu ar merk kentañ. Mat-tre !
Ur merk all a c’hellfes kavout ?
Ata, klask mat…
Penaos kavout un hent war-dro ar wezenn-gokoz-mañ ?
Un dra a vez gant ar vartoloded...
Un nadoz-vor ! Dreist ! Ganti, ne c’helli ket koll an Norzh !
Arabat pennfolliñ. Dastum an tammoù eus da nadoz-vor.
Kempennet e vo buan.
An nadoz eo a gont en un nadoz-vor.
Forzh pelec’h e vi war an Douar, e vo diskouezet an Norzh ganti bepred…
Bremañ p’hon eus kavet an Norzh hag ar Su,
e c’hellimp kavout ar pevar avel…
ar Reter, tu ar Sav-heol, hag ar C’hornôg, tu ar C’huzh-heol.
Rod an avelioù eo an dra-mañ…
Kement a betalennoù ha rodoù an avel he deus ar vleunienn-mañ.
Ha setu, kempennet eo bet da nadoz-vor penn-da-benn.
Pemp kammed etrezek an Norzh, o loc’hañ eus ar wezenn-gokoz !
kuzhet-mat eo da deñzor.
Gant ar gartenn-mañ e c’helli atav adkavout anezhañ…
Nemet ma vefe laeret ar gartenn diganit, evel-just…
Met se a zo un istor all…
Avel vat, morlaer bihan !